*APSTIPRINĀTS:*

*ar iepirkuma komisijas 2022.gada 9.septembra*

*sēdes protokolu Nr.10*

**VAS “Latvijas dzelzceļš” organizētās**

**sarunu procedūras ar publikāciju**

**“Dobeles stacijas centralizācijas sistēmas modernizācija”**

**(iepirkuma identifikācijas Nr. LDZ 2022/33-SPAV)**

**Grozījumi Nr.2**

Sarunu procedūras ar publikāciju “Dobeles stacijas centralizācijas sistēmas modernizācija” (turpmāk – sarunu procedūra) nolikuma 6.pielikumā “Līguma projekts” veikt šādus grozījumus:

1. Izteikt sarunu procedūras nolikuma 6.pielikuma “Līguma projekts” 6.12.punktu šādā redakcijā:

“6.12. Juridiskās un labuma gūšanas tiesības uz visu intelektuālo īpašumu un komerciālo un tehnisko informāciju, mācību dokumentāciju un rasējumiem, ko ir nodrošinājis BŪVUZŅĒMĒJS Līguma izpildei, pieder tikai un vienīgi BŪVUZŅĒMĒJAM.

Līguma un šā punkta kontekstā termins "Intelektuālais īpašums" apzīmē visu intelektuālo un ražošanas īpašumu un tiesības uz to jebkurā pasaules vietā, tostarp, bet ne tikai, un neierobežojot iepriekš minētā vispārējumu, patentiem, patentu pieteikumiem, preču zīmēm, preču zīmju pieteikumiem, reģistrētiem dizainiem, reģistrēta dizaina pieteikumiem, tirdzniecības markām, tirdzniecības noslēpumiem, uzņēmuma nosaukumiem, atklājumiem, izgudrojumiem, procesiem, formulām, tehniskajām zināšanām, specifikācijām, uzlabojumiem, paņēmieniem, autortiesībām, nereģistrētiem dizainiem, tehnisku vai komerciālu informāciju vai rasējumiem, tostarp tiesības uz datorprogrammatūru un datubāzēm un topogrāfiskās tiesības. BŪVUZŅĒMĒJS ar šo piešķir PASŪTĪTĀJAM bezmaksas, beztermiņa lietošanai, neatsaucamu, tālāk nenododamu, neekskluzīvu licenci BŪVUZŅĒMĒJA tehniskās sniegtās informācijas, rasējumu un intelektuālā īpašuma izmantošanai Līgumā noteikto Sistēmas lietošanai, apkopei un labošanai. PASŪTĪTĀJS nedrīkst izsniegt apakšlicences vai citādi atļaut trešajām pusēm izmantot BŪVUZŅĒMĒJA intelektuālo īpašumu, izņemot gadījumus, ja BŪVUZŅĒMĒJS rakstveidā to ir atļāvis.”

1. Papildināt sarunu procedūras nolikuma 6.pielikumu “Līguma projekts” ar 7.6.punktu šādā redakcijā:

“7.6. Līgumsodi, kas minēti Līguma 7.1. un 7.2.punktā, ir vienīgie un ekskluzīvie tiesību aizsardzības līdzekļi, kurus piemēro saistību neizpildes gadījumā. Līgumsoda samaksa neatbrīvo Puses no zaudējumu segšanas pienākuma, ja zaudējumu apmērs pārsniedz samaksāto līgumsodu, un Līguma izpildes pienākuma.

Zaudējumu atlīdzības, līgumsodu un citas tamlīdzīgas atbildības apmērs, ko Puse varētu prasīt no otras Puses saistībā ar šo līgumu, ir ierobežots un nevar pārsniegt 70 (septiņdesmit) % no Līguma summas bez PVN.  Atbildības ierobežojums neattiecas uz krāpšanu, tīšu pārkāpumu vai rupju nolaidību, trešās puses miesas bojājumiem un mantiskā kaitējuma prasības atlīdzību, atlīdzību saistībā ar intelektuālā īpašuma tiesībām.”